Nordica

Nordica (Aktsiaselts Nordic Aviation Group) on Eesti rahvuslik lennufirma, mille kodulennujaamaks on Lennart Meri Tallinna lennujaam. Nordica ja tema tütarettevõte Regional Jet OÜ pakub lennuteenuseid kokku 18 lennukiga nii Nordicale, SAS-ile ja teenindab samuti mitmeid liine eri riikide kohalike omavalitsuste tellimusel ning pakub ka tšarterlennu teenuseid. Nordic Aviation Group (NAG) ettevõtte omanik on 100% Eesti Vabariik, Regional Jet OÜ omanikuks on 100% NAG. 25. septembril 2024 teatas Rootsi lennukompanii SAS, et lõpetab koostöö Regional Jetiga. Piletite broneerimisel ja lennuoperaatorina kasutatakse praegu Poola lennufirma LOT Polish Airlines süsteeme ja teenuseid, kuna oma kommertsplatvormi omamine on alustavale lennufirmale liiga kulukas ja kasutusvõimalus piiratud. 19. novembrini 2016 kasutati Sloveenia lennufirma Adria Airways kommertsplatvormi. Ettevõte asutati 25. septembril 2015 Eesti Vabariigi Valitsuse otsusega ja registreeriti äriregistris 9. oktoobril 2015. Juhatuse liikmeteks valiti Jaan Tamm (juhatuse esimees), Ahto Pärl (finantsjuht) ja Erik Sakkov (kommertsjuht), nõukogusse Peeter Tohver, Katrin Rasmann, Toomas Haidak ja Toomas Uibo. Lendude opereerimist alustati 8. novembril 2015 seoses senise rahvusliku lennufirma Estonian Air tegevuse peatamisega. Algselt kasutati nime Nordic Aviation Group. NAG Groupi esimene lend väljus Tallinnast Amsterdami 8. novembril 2015 kell 6.58 ning esimene eestikeelse teenindusega reis samal liinil 20. jaanuaril 2016 kell 18.10. 27. märtsil 2016 saabus Tallinna lennujaama esimene Nordica värvides lennuk. 30. märtsil võeti kasutusele Nordica bränd. Nordica korraldab lende 19 sihtkohta (suvehooaja liinid arvestatud, sealhulgas Regional Jet OÜ lennuliinid). 5. veebruari 2018 seisuga opereeris Nordica lende 16 lennukiga. Nordica on kasutanud ka Smartlynx Estonialt liisitud lennukit Airbus A320-200 YL-LCN, Nextjet-i ATP-sid (SE-MAL ja SE-MEX), BMI-lt liisitud lennukeid Embraer ERJ 145 (G-RJXF, G-RJXG ja G-RJXA) ning Carpatair-i Fokker 100. Nordic Aviation Group teenindas esimese kolme kuu jooksul 58 468 reisijat. 2017. aastal teenindas Nordica 613 000 reisijat. 2018. aastal teenindas Nordica 760 000 reisijat. 2018. aasta käive oli 107,7 mln eurot ja kahjum oli 5,4 mln eurot. 2021. aastal teenindas Nordica ainult üht kommertslennuliini ja ettevõttega lendas 23 000 reisijat. Kokku tehti käivet 60,2 miljonit eurot ning teeniti ligi 1,2 miljonit eurot kasumit. Äriregistri teabesüsteem, vaadatud 28. veebruaril 2017 ERR (26. september 2024). "SAS lõpetab koostöö Nordicaga". ERR. Vaadatud 26. septembril 2024. Nordic Aviation Group (vaadatud 7.11.2015) Nordica: Ettevõttest (vaadatud 28. veebruaril 2017) "Nordica: Ettevõttest (vaadatud 30. märtsil 2016)". Originaali arhiivikoopia seisuga 7. aprill 2016. Vaadatud 30. märtsil 2016. ERR: Nordic Aviation alustab koostöös viie lennufirmaga otseühenduste pakkumist Tallinnast (vaadatud 7.11.2015) Postimees: Fotod: Väljus esimene Nordic Aviationi lend (vaadatud 6. jaanuar 2016) "Nordica: Lendama hakkab esimene Nordic Aviationi oma lennuk koos eesti meeskonnaga (vaadatud 30. märtsil 2016)". Originaali arhiivikoopia seisuga 22. aprill 2016. Vaadatud 30. märtsil 2016. Postimees: Tallinnasse saabus esimene Nordica logoga lennuk, 27. märts 2016; vaadatud 27. märtsil 2016 Nordica: Nordic Aviationist sai Nordica (30. märtsil 2016), vaadatud 30. märtsil 2016 Postimees.ee, vaadatud 21. aprillil 2016. Nordica: Nordic Aviation avab mitu uut otseliini Tallinnast (29. jaanuar 2016) airfleets.net – Nordica Fleet, vaadatud 17. märtsil 2017 Postimees: Nordic Aviationi reisijate arv on languses (vaadatud 6. jaanuar 2016) "Nordic Aviation (vaadatud 5. veebruaril 2016)". Originaali arhiivikoopia seisuga 5. veebruar 2016. Vaadatud 5. veebruaril 2016. Hannes Saarpuu lahkub Nordica tegevjuhi ametist, ERR.ee, 03.04.2019 (vaadatud 27. juunil 2019) Nordica: Nordicaga lendas jaanuaris 33 900 reisijat (vaadatud 28. veebruaril 2017) Nordica: Nordica teenindas augustis kokku 40 069 reisijat (vaadatud 28. veebruaril 2017) Nordica langes 5,4 miljoni euroga kahjumisse, Postimees, 01.07.2019 "Nordica jäi mullu kasumisse" ERR, 17. juuni 2022 Nordica veebileht "LOT omandas osaluse Nordica tütarfirmas – räägime taustast" trip.ee, 6. november 2016 "Nordica krahhi uskumatu lugu. Eksminister ei saanud aru, et lennukite ostmine tähendab ettevõtte laienemist" Eesti Ekspress, 9. august 2023